**Zápis detí do MŠ pre školský rok 2021/2022**

Riaditeľstvo Materskej školy v súlade s § 3 vyhlášky MŠ SR č.308/2009 Z.z. O materskej škole vyhlasuje zápis detí do MŠ na školský rok 2021/2022. Zápis detí do MŠ bude prebiehať v dňoch **10. 05. - 18. 05. 2021**. Deti sa prijímajú na základe písomnej prihlášky, ktorú si môžete vyzdvihnúť v uvedené dni v budove MŠ . Túto obratom vyplnenú a potvrdenú lekárom Vášho dieťaťa prinesiete riaditeľke MŠ. Rodičia si na zápis prinesú so sebou občiansky preukaz a rodný list dieťaťa na nahliadnutie.

**Na predprimárne vzdelávanie v MŠ sa prijíma:**

dieťa od 3 – 6 rokov jeho veku, prednostne sa prijíma dieťa , ktoré dovŕšilo piaty rok veku,

dieťa s odloženým začiatkom plnenia povinnej školskej dochádzky,

dieťa s dodatočne odloženým začiatkom plnenia povinnej školskej dochádzky,

výnimočne deti 2,5 ročné, ktoré musia mať osvojené hygienické návyky, ale len, ak nie je kapacita naplnená.

dieťa s trvalým alebo prechodným bydliskom v Podhorí

Písomné rozhodnutie o prijatí alebo neprijatí dieťaťa do MŠ pre šk. rok 2021/2022 si osobne prevezmete v dňoch 07. 06. - 11. 06. 2021 od riaditeľky MŠ.

Rozhodnutie o odklade plnenia povinnej školskej dochádzky dieťaťa je zákonný zástupca povinný predložiť riaditeľke MŠ do 20. 05. 2021.

Žiadam rodičov, aby dodržali termín zápisu detí do MŠ na predprimárne vzdelávanie na školský rok 2021/2022. Prípadné otázky Vám zodpovieme na č.t. 0910 899 898.

Katarína Kočvarová, riaditeľka MŠ